চেলাজন লোহু

চেলাজন লোহু (জন্ম ৭ নভেম্বর, ১৯৯৯)  হলো লেটেন বাইহেটের মঞ্চ নাম। তিনি একজন কানাডীয় ডেন ড্র্যাগ শিল্পী, কৌতুকাভিনেতা, মডেল এবং সক্রিয় কর্মী যিনি কানাডাস ড্র্যাগ রেস-এর ৩য় মৌসুমে প্রতিদ্বন্দ্বিতা করেছিলেন।

 প্রাথমিক জীবন 
চেলাজন লোহু উত্তর সাসকাচোয়ানে বড় হয়েছেন। লোহু স্মরণ করেন যে, তার সবসময় মনে হয়েছে তিনি কানাডার রিজার্ভেশন বা তার ছোট শহরে কখনও নিজেকে  মানিয়ে নিতে পারছেন না।  ছোটবেলা থেকেই, গণমাধ্যমে আদিবাসী সম্প্রদায়ের কোনো ইতিবাচক পরিচিতি তার চোখে পড়েনি।  ১৮ বছর বয়সে চেলাজন লোহু কানাডার বৃহত্তর শহর এডমন্টনে চলে যাওয়ার সিদ্ধান্ত নেন। 

 কেরিয়ার 
চেলাজন লোহু কানাডাস ড্র্যাগ রেস-এর ৩য় মৌসুমে প্রতিদ্বন্দ্বিতা করেছিলেন। 

চেলাজন লোহুর প্রথম ড্র্যাগ করার অভিজ্ঞতা হয়েছিল ১৩ বছর বয়সে তাদের নিজ সম্প্রদায়ে মানসিক স্বাস্থ্য সচেতনতা সপ্তাহের একটি প্রতিভা প্রদর্শনীর সময়।  আয়োজিত অনুষ্ঠানগুলোর মধ্যে একটি ছিল "মিস্টার বিউটিফুল অ্যান্ড মিসেস হ্যান্ডসাম" যা চেলাজন লোহুর বর্ণনামতে ড্র্যাগের মতো হলেও, তিনি এটিকে ড্র্যাগ বলেননি কারণ এতে পুরুষরা নারীদের পোশাক পড়েছিলেন এবং নারীরা পড়েছিলেন কাজের পোশাক; এটি আয়োজিত হয়েছিল সম্পূর্ণই হাস্যরসের জন্য। 

তাদের ড্র্যাগ নান্দনিকতায় লোহু নির্দ্বিধায় তাদের আদিবাসী পরিচয় তুলে ধরেন।  তারা তাদের ঐতিহ্য প্রকাশ এবং আদিবাসীত্ব প্রদর্শনের জন্য পুঁতির কানের দুল বা পূর্ণাঙ্গ রাজকীয় পোশাক ব্যবহার করেন। 

চেলাজন লোহু ল্যাভেন্ডার প্রোমোশনসের সাথে তাদের ড্র্যাগ ব্যবস্থাপনা দলের অংশ হিসেবে কাজ করেন। 

তারা কানাডাস ড্র্যাগ রেসে সার্বিকভাবে ১০ম স্থান অর্জন করেছিলেন; তারা ৩য় পর্বে বাদ পড়েন। অনুষ্ঠানে তারা একটিমাত্র অনু-চ্যালেঞ্জে জয়লাভ করেছিলেন, যার নাম ছিল: দ্য ফ্রস্টেস্ট কুইন। 

তারা ২০২১ সালে লন্ডন ফ্যাশন সপ্তাহে আদিবাসী নকশাকার জিল সেটাহের হয়ে র‍্যাম্পে হেঁটেছিলেন, যারা নিখোঁজ এবং খুন হওয়া আদিবাসী মহিলাদের প্রতিনিধিত্ব করেছিলেন। 

চেলাজন লোহু ইন্ডিগই-গার্ল কমেডি নামে পরিচিত আদিবাসী আমেরিকান, দ্বৈত-মানস কৌতুকাভিনেতাদের একটি নেটওয়ার্কের অংশ।  ২০২৩ সালের নভেম্বরে, তিনি "দ্য এয়ারিং অফ গ্রিভেন্সেস" নামে বহুল বিক্রিত একটি সফরের অংশ ছিলেন। 

চেলাজন লেরো আদিবাসীদের শিক্ষিত এবং সমর্থন করার জন্য টিকটক ব্যবহার শুরু করেছিলেন; এই প্ল্যাটফর্মে তার ৫৪১,০০০ এরও বেশি অনুসারী রয়েছে।  এই অ্যাপটি তাকে হাস্যরসের মাধ্যেমে তার আদিবাসী জীবনের বেড়ে ওঠার গল্প ভাগ করে নেওয়ার সুযোগ করে দিয়েছে।  তিনি ডেডলি লাইক আন্টি নামে একটি রূপচর্চা টিউটোরিয়াল ধারাবাহিকও উপস্থাপন করেছেন।  ভিডিওগুলিতে কীভাবে সঠিকভাবে চুলের খোঁপা তৈরি করা যায়, এই ধরণের বিভিন্ন টিপস দেওয়া হয়েছে।

 সক্রিয়তা 
চেলাজন লোহু তাদের সামাজিক যোগাযোগমাধ্যম প্ল্যাটফর্ম ব্যবহার করে আদিবাসী আমেরিকান এবং যারা দ্বৈত-মানস এবং এলজিবিটিকিউ+ হিসেবে নিজেদের পরিচয় দেয় তাদের পক্ষে কথা বলেন। তারা তাদের টিকটক প্ল্যাটফর্ম ব্যবহার করে তাদের বেড়ে ওঠার গল্প শেয়ার করেন এবং তারা তাদের নিজস্ব সত্ত্বার বহিঃপ্রকাশ ঘটান, যার মধ্যে দিয়ে তারা তাদের সংস্কৃতি উদযাপন করেন।  তাদের সামাজিক যোগাযোগমাধ্যমের কন্টেন্টের পিছনের লক্ষ্য হলো মানুষকে শিক্ষিত করা এবং নির্দিষ্ট দৃষ্টিভঙ্গি তুলে ধরা, কারণ তাদের মতে গল্প বলা তাদের রক্তে রয়েছে — তাই তারা তাদের নিজস্ব গল্প নিজেরাই বলতে পারেন, অন্য কারো বর্ণনা করার প্রয়োজন পড়ে না। 

 ব্যক্তিগত জীবন 
চেলাজন লোহু একজো দ্বৈত-মানস ব্যক্তিত্ব।  তিনি ড্র্যাগের বাইরে ও ড্র্যাগে উভয় ক্ষেত্রেই "he / she / they " সর্বনাম ব্যবহার করেন।  তিনি বাফেলো রিভার ডেন নেশনকে তার বাড়ি বলে মনে করেন। 

আদি আমেরিকান সংস্কৃতিতে "দ্বৈত-মানস" শব্দটি তাদের সংজ্ঞায়িত করার জন্য ব্যবহৃত হয় যারা নিজেদের পুরুষ এবং স্ত্রী উভয় সত্ত্বার অধিকারী বলে মনে করেন।  যারা আদিবাসী আমেরিকানদের "দ্বৈত-মানস" হিসেবে পরিচয় দেয়, তাদের জন্য এই শব্দটি লিঙ্গ, যৌন বা আধ্যাত্মিক পরিচয় হতে পারে।  চেলাজন লোহু নিজেকে দ্বৈত-মানস ব্যক্তি হিসেবে পরিচয় দেন, তিনি এটিকে 'দুই জগতের মধ্যে সেতুবন্ধন' হিসেবে সংজ্ঞায়িত করেছেন। 

তার "আন্টি" রূপটি চেলাজন লোহুর প্রভাবশালী পরিচিতিতে একটি বড় ভূমিকা রাখে। তারা প্রতিদিন টিকটক ভিডিও এবং সাক্ষাৎকারে নিজেদেরকে আন্টি বলে উল্লেখ করেন।  তারা বলেন যে তারা এই শব্দটিকে "আদিবাসী নারীদের প্রতি তাদের প্রেমপত্র " হিসেবে ব্যবহার করেন, কারণ আদিবাসী সংস্কৃতিতে আন্টিরা হলেন মাতৃপতি ব্যক্তিত্ব যারা ঐতিহ্যকে এগিয়ে নিয়ে যান।  একটি সাক্ষাৎকারে, তারা তুলে ধরেন যে এই শব্দটি তাদের প্রতিনিধিত্ব করে যারা তাদের বড় করেছেন এবং দেখিয়েছেন যে নিজের মতো হওয়াটাই ঠিক।  তাছাড়া, এটি সেইসব নারীদেরও চিত্রিত করে যারা তাদের নিঃশর্ত ভালোবাসা এবং তাদের মতো থাকার অনুমতি দিয়েছে।  চেলাজন লোহু আরও উল্লেখ করেছেন যে, আন্টিরাই তাদের দৈনন্দিন এবং পেশায় জীবনে হাস্যরস এবং সৃজনশীলতার উৎস। 

স্থানীয় সংস্কৃতিতে এই শব্দটি আদিবাসী প্রবীণদের প্রতি স্নেহের পরিভাষা হিসেবে ব্যবহার করা হয়, যাদের মধ্যে আক্ষরিক অর্থেই খালা, ঘনিষ্ঠ পারিবারিক বন্ধুবান্ধব, অথবা সম্প্রদায়ের মধ্যে কোনও সম্মানিত ব্যক্তিত্ব অন্তর্ভুক্ত থাকতে পারে। এটি কোনও ব্যক্তির অভিজ্ঞতা বা প্রজ্ঞার প্রতি সম্মান প্রদর্শনের জন্য ব্যবহৃত হয়। 

 চলচ্চিত্র তালিকা 
 টেলিভিশন 
 কানাডাস ড্র্যাগ রেস (মৌসুম ৩)
 ব্রিং ব্যাক মাই গার্লস (২০২৩)

 আরও দেখুন 
 আদিবাসী ড্র্যাগ শিল্পী

 তথ্যসূত্র 

 বহিঃসংযোগ 


বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কানাডীয় টিকটকার
বিষয়শ্রেণী:জীবিত ব্যক্তি
বিষয়শ্রেণী:কানাডীয় ড্র্যাগ কুইন
বিষয়শ্রেণী:২১শ শতাব্দীর কানাডীয় এলজিবিটিকিউ ব্যক্তি